কুড়িগ্রাম জেলার সদর উপজেলায় বাস্তবায়িত আদর্শ মৎস্য গ্রামের বিস্তারিত প্রতিবেদনঃ
১। গ্রাম নির্বাচনে বিবেচ্য বিষয়সমূহ : 
· কুড়িগ্রাম সদর উপজেলার কাঠাঁলবাড়ী ইউনিয়নের প্রতাপ মৌজার কার্জ্জীপাড়া গ্রাম।
· কুড়িগ্রাম বন্যাপ্রবণ জেলা হওয়ায় বন্যামুক্ত গ্রাম হিসেবে কার্জ্জীপাড়া গ্রাম বিবেচিত হয় যা বিগত বন্যায় প্লাবিত হয়নি মর্মে তথ্য রয়েছে।
· কুড়গ্রাম সদর উপজেলা থেকে আদর্শ গ্রামের দূরত্ব 9 কি.মি. সেই সাথে যোগাযোগ ব্যবস্থা ভালো এবং পাঁকা রাস্তা। 
· অত্র গ্রামে পুকুরের সংখ্যা অন্যান্য গ্রামের তুলনায় বেশি এবং প্রতিটি পুকুরের গড় আয়তন প্রায় ২৮ শতক । তাছাড়াও পুকুরগুলো গুচ্ছাকারে রয়েছে।
· অত্র গ্রামের প্রতিটি পুকুরের মাছচাষ হয় । তাছাড়াও আদর্শ মৎস্যগ্রামের কর্মসূচী মতে পুকুর মালিকগণের দেশিয় প্রজাতির মাছচাষে আগ্রহ রয়েছে এবং এই বিষয়ে গ্রামের বাসিন্ধাদের নিয়ে একাধিক উঠান বৈঠক ও মতবিনিময় করা হয়। 
২। ভৌগলিক অবস্থান/যোগাযোগ: 
অবস্থান: কুড়িগ্রাম সদর উপজেলার কাঠাঁলবাড়ী ইউনিয়নের প্রতাপ মৌজার কার্জ্জীপাড়া গ্রাম।
যোগাযোগ: কুড়িগ্রাম সদর উপজেলা হতে ৬কি.মি. দূরে কুড়িগ্রাম হতে রংপুর ভায়া রাজারহাট মহাসড়কের টগরায়হাট হতে পাঁতা রাস্তায় 3 কি.মি. দূরত্বে কার্জ্জী পাড়ার অবস্থান।
3। জরীপ কার্যক্রম:
মুজিব বর্ষের নির্দিষ্ট লঘু সম্মিলিত নির্ধারিত জরীপ ফর্মে প্রতিটি বাড়ী বাড়ী গিয়ে তথ্য সংগ্রহ করা হয়। তথ্য সংগ্রহ কালে পুকুর মালিকগণের প্রকৃত পেশা মাছ চাষের প্যাকেজের ধরণ, উৎপাদন, আয়, ব্যয় এবং আর্থ সামাজিক অবস্থার তথ্য সংগ্রহ করা হয়।
4। বিলবোর্ড ও সাইনবোর্ড স্থাপন:
· আদর্শ গ্রামের প্রবেশ মুখে তিন রাস্তার (দক্ষিণে টগড়াইহাট রাস্তা, পশ্চিমে পাঠানপাড়া গ্রামের রাস্তা, পূর্বে সরকারপাড়া গ্রামের রাস্তা) মোড়ে আদর্শ মৎস্য গ্রামের কার্যক্রমের উদ্দেশ্য এবং দেশীয় প্রজাতির মাছচাষের প্রয়োজনীয়তার তথ্য সম্মিলিত একটি স্থায়ী বিলবোর্ড স্থাপন করা হয়। 
· আদর্শ গ্রামের প্রতিটি পুকুরে পুকুর নম্বর, পুকুরের আয়তন ও পুকুর মালিকের নাম সম্মিলিত একটি করে নম্বর প্লেট স্থাপন করা হয়।
5। প্রশিক্ষণ প্রদান:
· আদর্শ গ্রামের সকল সদস্য (37 জন পুকুর মালিক + 03 জন মৎস্যজীবী) কে রাজস্ব বাজেটের অর্থায়নে 01 (এক) দিন ব্যাপী দেশীয় প্রজাতির মাছচাষ বিষয়ক প্রশিক্ষণ প্রদান করা হয়।
· প্রশিক্ষণে প্রত্যেক সদস্যকে দেশীয় প্রজাতির মাছচাষ বিষয়ক বুকলেট ও লিফলেট প্রদান করা হয়।
6। উপকরণ বিতরণ:
37 জন পুকুর মালীককে 345 কেজি চুন, 287 কেজি ইউরিয়া সার, 01 টি রেকর্ড বহি এবং দেশীয় প্রজাতির মাছচাষ বিষয়ক পোষ্টার বিতরণ করা হয়।
7। প্রদর্শনী কার্যতক্রম বাস্তবায়ন:
আদর্শ গ্রামের রাজস্ব বাজেটের অর্থায়নে কার্পের সাথে পাবদা মাছের চাষ প্যাকেজের আওতায় প্রদর্শনী বাস্তবায়ন করা হয়। উক্ত প্রদর্শনী থেকে এযাবৎ 100 কেজি পাবদা মাছ এবং 200 কেজি কার্প জাতিয় মাছ বিক্রয় করা হয় এবং অবশিষ্ট মাছ পুকুরে রয়েছে।

8। সমন্বিত প্রয়াস:
· মুজিববর্ষে আদর্শ গ্রামের কাজকে আরো তরান্বিত করতে এবং সংশ্লিষ্ট সুফলভোগীগণকে অধিক সেব প্রদানের লক্ষ্যে উপজেলা কৃষি দপ্তর, প্রাণিসম্পদ দপ্তর, সমাজসেবা দপ্তর, পরিবার পরিকল্পনা দপ্তর, মহিলা বিষয়ক দপ্তর, এবং শিক্ষা দপ্তরকে যুক্ত করা হয়।
· সংযুক্ত দপ্তর হতে কৃষি দপ্তর 111 প্যাকেট লাউ, শিম, ঢ্যারশ এবং লালশাক এর বীজ ‍বিতরণ করেন, প্রাণিসম্পদ দপ্তর ভ্যাকসিনেশন ক্যাম্প করে গবাদি পশুর টিকা ও ঔষধ প্রদান করেন এবং পরিবার পরিকল্পনা দপ্তর বিভিন্ন উপকরণ বিতরণ করেন। তাছাড়াও অন্যান্য সংযুক্ত দপ্তর সমূহ তাদের সেবাসমূহ অত্র গ্রামে অব্যাহত রেখেছে।
9। নিয়মিত পরিদর্শন ও পরামর্শ:
· প্রতি মাসের প্রথম ও তৃতীয় মঙ্গলবার প্রতিটি পুকুরের পানি পরীক্ষা করে প্রয়োজনীয় পরামর্শ প্রদান করা হয়। তাছাড়া অন্যান্য সময়ে আদর্শ গ্রামের পুকুর নিয়মিত পরিদর্শন, নমুনায়ন, চুন প্রয়োগ, খাদ্য প্রয়োগ, সার প্রয়োগ, রোগ নিয়ন্ত্রণে করণীয় এবং সমস্যার আলোকে প্রয়োজনীয় পরামর্শ প্রদান করা হয়।
10। মাঠ দিবস:
[image: ]আদর্শ গ্রামের বাস্তবায়িত প্রদর্শনী পুকুরের ফলাফল প্রদর্শনের জন্য জাল টেনে ফলাফল প্রদর্শন করা হয়। তাছাড়াও জেলা মৎস্য কর্মকর্তা, কুড়িগ্রাম ওয়াল্ড ফিস সেন্টারের রংপুর প্রতিনিধি এবং এলাকার গণ্যমান্য ব্যাক্তি ও আদর্শ গ্রামের সদস্যগণের উপস্থিতিতে আলোচনা ও মতবিনিময় সভা হয়।

